text: Kong Christian X.s Bro spærres i tre nætter
  08 januar 2015 kl. 09.21
  Den gamle bro i Sønderborg Kong Christian X.'s Bro spærres for al kørende trafik i tre nætter.
  Broen skal igennem et større eftersyn af tandhjul og tandkranse. Tandhjulene renses og der skal foretages kontrol for eventuelle brud i tandhjulene.
  Arbejdet kommer til at foregå fra mandag d. 12. januar til torsdag d. 15. januar. 
  Alle tre nætter er broen spærret fra klokken 23 til 05.
  Fodgængere og cyklister kan blive transporteret af en bus.
  Der vil hænge et telefonnummer til buschaufføren på begge sider af broen, som man kan ringe til og dermed begrænse ventetiden, lover Sønderborg Kommune
  Al kørende trafik henvises til Alssundbroen.
  